Baba sterf by kleuterskool | Maroela Media
Baba sterf by kleuterskool
Die polisie doen 'n geregtelike doodsondersoek nadat 'n vier maande oue babaseuntjie Dinsdagmiddag by 'n kleuterskool aan die Oos-Rand dood is.
Kapt. Nomsa Sekele, polisiewoordvoerder, het Woensdag aan Maroela Media bevestig die voorval het by 'n kleuterskool in Rynfield, Benoni, plaasgevind.
"Dit is in dié stadium glad nie bekend hoe die baba dood is nie. 'n Nadoodse ondersoek sal gedoen word om die oorsaak van sy dood vas te stel," het Sekele gesê.
"Al wat ons tans kan bevestig, is dat die seuntjie omstreeks 12:00 deur paramedici by die kleuterskool dood verklaar is. 'n Geregtelike doodsondersoek word gedoen en niemand is nog in hegtenis geneem nie."
Sekele het gesê dit kan tot twee weke duur voordat die uitslae van die nadoodse ondersoek bekend is.
Christie Fourie, hoof en eienares van die kleuterskool The Cow Jumped Over The Moon, het Woensdag aan Maroela Media gesê die kleuterskool kan nie in dié stadium kommentaar oor die voorval lewer alvorens die nadoodse ondersoek voltooi is nie.
Fourie het gesê die kleuterskool sal 'n mediaverklaring uitreik sodra die uitslae bekend is.
Volgens die kleuterskool se webwerf bestaan die skool al sedert 2000.
"Ons is 'n gevestigde skool met opgeleide onderwyspersoneel en 'n verpleegster in die babasentrum. Die omgewing is 'n liefdevolle huis weg van die huis af. Sekuriteitskameras verseker 'n goed gemoniteerde veilige omgewing vir jou kosbare kinders," lui 'n inskrywing op die webwerf.
Die skool sien om na pasgebore babas en kinders tot ses jaar oud. Die opgeleide kleuterskoolpersoneel is ook toegerus met noodhulpkennis.
Groot hoeveelheid miergif in vermoorde kleuter se liggaam aangetref
Vakbond dreig om SA tot stilstand te bring tydens staking
Liefde klop ook aan boer Déan se deur
Internasionale oorsig: Alle oë op Skotse Nasionale Party, Konserwatiewes ná verkiesings
Die arme, arme ouers!! Sterkte!
'n Ouer se grootste vrees! Die lewe word so duur, min ouers kan nog bekostig om net op een salaris te oorleef. Ek is so dankbaar dat ek die geleentheid het om my kinders self te sien grootword. Dis nie altyd maklik nie, mens se geloof word maar dikwels getoets, maar ek glo ons sal eendag die vrugte pluk van ons besluite van nou. Ek wens alle ouers kon hul baba's self versorg het, of díe wat wil in elk geval. Baie werk maar net by kleuterskole omdat hul moet, nie altyd oor die liefde vir kinders nie. Ek hoop… Lees meer »
Ai dit is so hartseer, nog maar slegs 4 maandjies oud, en op die stadium kom "wiegie sterftes" ook nog voor. Sterkte aan die ouers.
Baie snaaks dat hul geen detail wil gee rondom die baba se dood op die stadium nie – hul kon tog gaan kyk het op die kameras wat gebeur het – het die baba geslaap…was hy / sy wakker…Dis baie weird! My dogtertjie was in 'n kleuterskool in Boksburg – Khulani Pre-Primary in 2015 (sy was 11 maande oud) en was mishandel – hard op die bors geklap – potblou kolle en selfs die handmerk was nog daar toe ek haar die aand uitgetrek het – ek het dadelik n saak gemaak – hospitaal toe – die hele katoetie (gelukkig… Lees meer »
EK OORDEEL nou, maar ek moet eerlik se, my kind was ook in 'n kleuterskool (eintlik in 'n paar) en nerens is daar 'n goeie een nie (alhoewel baie mammas so dink want hulle het nie 'n keuse nie). HULLE KYK NIE NA JOU KINDERS NIE. Hoeveel gevalle was daar in die laaste tyd, kinders wat in hulle melk verstik, kinders wat geslaan word, kinders wat in die winter met 'n tuinslang met koue water afgespuit word, kinders wat onverklaarbare bloukolle en merke aan hulle het? AGNEEWAT .. dit gaan oor die GELD, passie vir kinders sien jy selde. EN… Lees meer »